เซี่ยงไฮ้คอมโพสิตปิดลบ 8.52 จุด วิตกศก.ชะลอตัว,จีนคุมเข้มกฎระเบียบ
เซี่ยงไฮ้คอมโพสิตปิดลบ 8.52 จุด วิตกศก.ชะลอตัว,จีนคุมเข้มกฎระเบียบ
17 พ.ค. 2560

ดัชนีเซี่ยงไฮ้คอมโพสิตตลาดหุ้นจีนปิดขยับลงในวันนี้ โดยดัชนีเซี่ยงไฮ้คอมโพสิตปิดลบ 8.52 จุด หรือ -0.27% แตะที่ 3,104.44 จุด  หลังจากที่ปรับตัวขึ้นมา 4 วันทำการติดต่อกัน โดยนักลงทุนวิตกกังวลเกี่ยวกับการชะลอตัวของเศรษฐกิจและมาตรการคุมเข้มด้านกฎระเบียบ
ความวิตกกังวลเกี่ยวกับการชะลอตัวของเศรษฐกิจจีนมีขึ้นหลังจากสำนักงานสถิติแห่งชาติจีน (NBS) เปิดเผยว่า ผลผลิตภาคอุตสาหกรรมเดือนเม.ย. ขยายตัวที่ระดับ 6.5% เทียบรายปี ซึ่งชะลอตัวลง 1.1% จากระดับการขยายตัว 7.6% ในเดือนมี.ค.